cyanic-selkie/wikianc huggingface dataset:
मंडी, हिमाचल प्रदेश
परिचय
व्‍यास नदी के किनारे बसा हिमाचल प्रदेश का ऐतिहासिक नगर मंडी लंबे समय से व्‍यवसायिक गतिविधियों का केन्‍द्र रहा है। समुद्र तल से 760 मीटर की ऊंचाई पर स्थित यह नगर हिमाचल के तेजी से विकसित होते शहरों में एक है। कहा जाता है महान संत मांडव ने यहां तपस्‍या की और उनके पास अलौकिक शक्तियां थी। साथ ही उन्‍हें अनेक ग्रन्‍थों का ज्ञान था। माना जाता है कि वे कोल्‍सरा नामक पत्‍थर पर बैठकर व्‍यास नदी के पश्चिमी तट पर बैठकर तपस्‍या किया करते थे। यह नगर अपने 81 ओल्‍ड स्‍टोन मंदिरों और उनमें की गई शानदार नक्‍कासियों के लिए के प्रसिद्ध है। मंदिरों की बहुलता के कारण ही इसे पहाड़ों के वाराणसी नाम से भी जाना जाता है। मंडी नाम संस्‍कृत शब्‍द मंडोइका से बना है जिसका अर्थ होता है खुला क्षेत्र।
रिवालसर झील
मंडी से 25 किलोमीटर की दूरी पर स्थित रिवालसर झील अपने बहते रीड के द्वीपों के लिए लो‍कप्रिय हैं। कहा जाता है कि इनमें से सात द्वीप हवा और प्रार्थना से हिलते हैं। प्रार्थना के लिए यहां एक बौद्ध मठ, हिन्‍दु मंदिर और एक सिख गुरूद्वारा बना हुआ है। इन तीनों धार्मिक संगठनों की ओर से यहां नौकायन की सुविधा मुहैया कराई जाती है। इसी स्‍थान पर बौद्ध शिक्षक पद्मसंभव ने अपने एक शिष्य को धर्मोपदेश देने के लिए नियुक्‍त किया था। यहाँ पर अनेक मनोहर स्थल है, जहाँ कई फिल्मों की शूटिंग भी हुई है। जैसे- बरसात। यह माँ नैना देवी की तलहटी में स्थित है, तथा इस स्थान को त्रिवेणी के नाम से भी जाना जाता है।
त्रिलोकनाथ शिव मंदिर
नागरी शैली में बने इस मंदिर की छत टाइलनुमा है। यहां से आसपास के सुंदर नजारे देखे जा सकते हैं। मंदिर से नदी और आसपास के क्षेत्रों का खूबसूरत नजारा देखा जा सकता है। यहां भगवान शिव को तीनों लोकों के भगवान के रूप में चित्रित किया गया है। मंदिर में स्थित भगवान शिव की मूर्ति पंचानन है जो उनके पांच रूपों को दिखाती है।
भूतनाथ मंदिर
मंडी के बीचों-बीच स्थित इस मंदिर का निर्माण 1527 में किया गया था। यह मंदिर उतना ही पुराना है जितना कि यह शहर। मंदिर में स्‍थापित नंदी बैल की प्रतिमा बुर्ज की ओर देखती प्रतीत होती हे। पास ही बना नया मंदिर खूबसूरती से बनाया गया है। मार्च के महीने में यहां शिवरात्रि का उत्‍सव मनाया जाता है जिसका केंद्र भूतनाथ मंदिर होता है।
श्यामाकाली मंदिर
टारना पहाड़ी पर स्थित इस मंदिर को टारना देवी मंदिर भी कहा जाता है। राजा श्‍याम सेन ने 1658 ई० में इस मंदिर का निर्माण कराया था। अपने वारिस के पैदा होने की खुशी में देवी को धन्‍यवाद देने के लिए उन्‍होंने यह मंदिर बनवाया। भगवान शिव की पत्‍नी सती को समर्पित इस मंदिर का पौराणिक महत्‍व है।
सुंदरनगर
मंडी से 26 किलोमीटर दूर सुंदरनगर अपने मंदिरों के लिए प्रसिद्ध है। खूबसूरत हरीभरी घ‍ाटियों के इस क्षेत्र में ऊंचें ऊंचें पेड़ों की छाया में चलना बहुत की सुखद अनुभव होता है। पहाड़ी के ऊपर सुकदेव वाटिका और महामाया का मंदिर है जहां प्रतिवर्ष हजारों भक्‍त आते हैं। एशिया का सबसे बड़ा हाइड्रो इलैक्ट्रिक प्रोजेक्‍ट सुंदरनगर का ही हिस्‍सा है। साथ ही यहाँ एक अत्यन्त मनोहर झील भी है। यहाँ का रात्री दृश्य बहुत ही सुन्दर होता है। शितला माता व कुमारी माता का मन्दिर भी दर्शनीय है। यहाँ स्नातकोत्तर संस्कृत महाविद्यालय भी है, जिसमें संस्कृत पढ़ने की उत्तम व्यवस्था है।
जंजैहली
मंडी से जंजैहली 82 किलोमीटर है यह एक बहुत ही रमणीय स्थल है तथा भविष्य में यह हिमाचल का तथा भारत का प्रसिद्द पर्यटन स्थल बनने की कगार पर है मंडी से आप इस रमणीय स्थल तक वाया चैलचौक-थुनाग से पहुँच सकते है यह स्थल आपके हृदय को भा जाएगा ऊँचे ऊँचे पहाड़ तथा बर्फ से ढके पहाड़ आपका मन मोह लेंगे
अर्द्धनारीश्‍वर मंदिर
सातवीं शताब्‍दी में बना यह मंदिर स्‍थापत्‍य कला का बेजोड नमूना है। भगवान शिव की सुंदर प्रतिमा यहां स्‍थापित है। प्रतिमा आधे पुरूष और आधी महिला के रूप में है, जो एक दर्शाती है नारी और पुरूष दोनों को अस्तित्‍व एक दूसरे पर निर्भर है।
तत्ता पानी
तत्ता पानी का मतलब गर्म पानी होता है। चारों ओर पहाड़ों से घिरा तत्‍ता पानी यह सतलुज नदी के सतलुज नदी के दायें तट पर स्थित है। जिस घाटी पर यह स्थित है वह बेहद खूबसूरत है। समुद्र तल से इसकी ऊंचाई 656 मीटर है। प्राकृतिक सल्‍फर युक्‍त इसका पानी बहुत शुद्ध और अलौकिक शक्तियों से युक्‍त माना जाता है। कहा जाता है कि इसके पानी से बहुत-से राजाओं के शरीर के रोग ठीक हो गए थे। सतलुज नदी के जल में उतार-चढ़ाव के साथ्‍ा इसके जल में उतार-चढ़ाव आता रहता है।
शिकारी देवी मंदिर
समुद्र तल से 3332 मीटर की ऊंचाई पर स्थित यह मंदिर मानवीय शोर-शराबे एक एकदम मुक्‍त है। सूर्योदय और सूर्यास्‍त के मनमोहक नजारे यहां से बहुत ही सुंदर दिखाई देते हैं। चैल चौक, जंजैहली,करसोग और गोहर से होते हुए यहां पहुंचा जा सकता है।
कमरुनाग
कमरुनाग मंडी जिले में सबसे ज्यादा पूजनीय देवता है इसे वर्षा का देवता भी कहा जाता है ऊँची पहाड़ियों में चारों और से देवदारों से घिरे इस देवता का मन्दिर है हर वर्ष जून -जुलाई में यहाँ मेले का आयोजन होता है हजारों लोग पैदल यात्रा करके यहाँ पहुंचते है यहाँ तक श्रद्धालु वाया चैलचौक ,रोहांडा,करसोग से होकर आ सकते हैं शांत वादियों में स्थित इस स्थल की अपनी ही एक पहचान है
पराशर
पराशर झील मण्डी से 47 किलोमीटर दूर उत्‍तर दिशा में स्थित है। इसकी लोकप्रियता का कारण यहां बना एक तिमंजिला मंदिर है। पैगोड़ा शैली में बना यह मंदिर संत पराशर को समर्पित है।
आवागमन
हिमाचल प्रदेश का भुंतर हवाई अड्डा मंडी का निकटतम हवाई अड्डा है। मंडी से इस हवाई अड्डे की दूरी लगभग 63 किलोमीटरहै।
मंडी का निकटतम रेलवे स्टेशन कीरतपुर में है जो यहां से 125 किमी की दूरी पर है।
सड़क मार्ग से चंडीगढ़, पठानकोट, शिमला, कुल्‍लू, मनाली और दिल्‍ली से मंडी पहुंचा जा सकता है। हिमाचल प्रदेश पर्यटन विकास निगम की अनेक बसें मनाली, कुल्‍लू, चंडीगढ़, शिमला और दिल्‍ली से मंडी के लिए चलती हैं। राष्ट्रीय राजमार्ग 3 और राष्ट्रीय राजमार्ग 154 यहाँ से गुज़रते हैं।
चांडाल
चांडाल भारत में व्यक्तियों का एक ऐसा वर्ग है, जिसे सामान्यत: जाति से बाहर तथा अछूत माना जाता है। यह एक प्राचीन और सबसे अधिक शोषित जाति है। इसे श्मशान पाल, डोम, अंतवासी, थाप, श्मशान कर्मी, अंत्यज, चांडालनी, पुक्कश, गवाशन, चूडा, दीवाकीर्ति, मातंग, श्वपच आदि नामों से भी पुकारा जाता है। भगवान गौतमबुद्ध ने सुत्तनिपात में चांडाल का जिक्र किया है।
खत्तिये ब्राह्मणे वेस्से, सुद्दे चण्डालपुक्कु से।
न कि ंचि परिवज्जेति, सब्बमेवाभिमद्दति॥
मृतुराज क्षत्रिय, ब्राह्मण, वैश्य,शूद्र और चंडाल - किसी को कोभी नहीं छोड़ता, सबको कुचल डालता है।
अभ्युदय
"खत्तिये ब्राह्मणे वेस्से, सुद्दे चण्डालपुक्कु से।" "न कि ंचि परिवज्जेति, सब्बमेवाभिमद्दति।।"
"मृतुराज क्षत्रिय, ब्राह्मण, वैश्य,शूद्र और चंडाल - किसी को कोभी नही छोड़ता, सबको कुचल डालता है।"
प्राचीन विधि संहिता "मनु स्मृति" के अनुसार, इस वर्ग का उदय एक ब्राह्मण महिला और एक शूद्र पुरुष के मिलाप से हुआ था। कुछ विद्वानों का मत है कि नामशूद्र की उत्पत्ति बिहार की राजमहल पहाड़ियों में निवास करने वाली एक आदिम जनजाति से हुई है।
साहित्य में चांडाल का प्रयोग
चांडाल शब्द का उपयोग प्रेमचंद ने अपनी कहानी नैराश्य में इस प्रकार किया है, ""चांडाल कहीं का! उसके कारण मेरे सैंकड़ों रुपये पर पानी फिर गया।" हिन्दी समाज की लोकोक्तियों तथा कहाबतों में "चांडाल चौकड़ी" का प्रयोग काफी होता है।
करमान गाँव, डुमरिया (गया)
करमान डुमरिया, गया, बिहार स्थित एक गाँव है।
गुरैना, बेरीनाग तहसील
गुरैना, बेरीनाग तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
सारंगड़ा
इस नाम व इस से मिलते-जुलते नामों के एक से अधिक स्थान हैं:
थाप महद्वारी गाँव, फ़तेहाबाद (आगरा)
थाप महद्वारी उत्तर प्रदेश के आगरा जिले के फ़तेहाबाद प्रखंड में स्थित एक गाँव है।
मनस, वाचा, कार्मण
मनस, वाचा, कार्मण तीन संस्कृत शब्द हैं। मनस शब्द का अर्थ होता है मन, वाचा  का भाषण, और कार्मण  का अर्थ कुछ काम करना होता है।
कई भारतीय भाषाओं में, एक व्यक्ति से अपेक्षित स्थिरता का वर्णन करने के लिए ये तीन शब्द एक साथ प्रयोग में लाए जाते हैं। आदर्श वाक्य मनसा, वाचा, कर्मणा का अर्थ आमतौर पर यह लगाया जाता है कि व्यक्ति को उस स्थिति को प्राप्त करने का प्रयत्न करना चाहिए जहां उसके विचार, वाणी और कार्यों का आपसी संयोग हो।
संस्कृत शब्द
नीचे दी गई परिभाषाएं मैकडोनेल के संस्कृत शब्दकोश से हैं:
कर्मणा मनसा वापि वाचा वापि परंतप
यन मे कृतं बराह्मणेषु तेनाद्य न तपाम्य अहम जिसका अर्थ है
"मैंने विचार, वचन और कर्म में बराह्मणों के साथ जो किया गया है, उसके परिणाम की तुलना में यह कष्ट मुझे कुछ भी नहीं लगता नहीं है (भले ही मैं तीरों की शय्या पर आसीन हूँ)। "
ये तीन शब्द गुरु गीता (के कम से कम एक संस्करण) में भी दिखाई देते हैं:
कर्मणा मनसा वाचा सर्वदाऽऽराधयेद्गुरुम्।
दीर्घदण्डं नमस्कृत्य निर्लज्जौ गुरुसन्निधौ।। ५१।।
मगही भाषा
मगही या मागधी भाषा भारत के मध्य पूर्व में बोली जाने वाली एक प्रमुख भाषा है। मागधी भाषा से ही भोजपुरी, मैथिली,अंगिका, वज्जिका,खोरठा, भाषा निकला गया हैं.इसका निकट का संबंध भोजपुरी और मैथिली भाषा से है और अक्सर ये भाषाएँ एक ही साथ बिहारी भाषा के रूप में रख दी जाती हैं। दुनिया की सबसे मीठी, मधुर भाषा मगही हैं। इसे देवनागरी अथवा कयथी लिपि में लिखा जाता है। मगही बोलने वालों की संख्या (2002) लगभग 10 करोड़ 30 लाख है। मुख्य रूप से यह बिहार के पटना, राजगीर, नालंदा, जहानाबाद,गया, अरवल, नवादा, शेखपुरा, लखीसराय, जमुई, मुंगेर, औरंगाबाद और झारखंड के पलामू, गढ़वा, लातेहार, चतरा, कोडरमा और हजारीबाग के इलाकों में बोली जाती है।
मगही का धार्मिक भाषा के रूप में भी पहचान है। कई जैन धर्मग्रंथ मगही भाषा में लिखे गए हैं। मुख्य रूप से वाचिक परंपरा के रूप में यह आज भी जीवित है। मगही का पहला महाकाव्य गौतम महाकवि योगेश द्वारा 1960-62 के बीच लिखा गया। दर्जनों पुरस्कारो से सम्मानित योगेश्वर प्रसाद सिन्ह योगेश आधुनिक मगही के सबसे लोकप्रिय कवि माने जाते हैं। 23 अक्तुबर को उनकी जयन्ति मगही दिवस के रूप मे मनाई जा रही है।
मगही भाषा में विशेष योगदान हेतु सन् 2002 में रामप्रसाद सिंह को साहित्य अकादमी भाषा सम्मान दिया गया।
ऐसा कुछ विद्वानों का मानना है कि मगही संस्कृत भाषा से जन्मी हिन्द आर्य भाषा है, परंतु महावीर और बुद्ध दोनों के उपदेश की भाषा मागधी ही थी। बुद्ध ने भाषा की प्राचीनता के प्रश्न पर स्पष्ट कहा है- ‘सा मागधी मूल भाषा’। अतः मगही ‘मागधी’ से ही निकली भाषा है। इसकी लिपि कैथी है।
मगही भाषा का इतिहास।
मगही भाषा दुनिया का सबसे पुराना भाषा हैं मगही बोलने वाले लोग बिहार के साथ साथ अन्य राज्य में भी मगही बोली जाती हैं। विश्व के कई देश जहाँ आज भी वहाँ के लोग मगही बोलते हैं नेपाल, फिजी, वियत, देश शामिल हैं मगही भाषा सम्राट अशोक काल में विश्व में राज्य भाषा हुआ करता था। राष्ट्रीय भाषा के उपाधि मगही थीं सम्राट अशोक के दौरान पर । मगध से लेकर कन्धार तक मगही भाषा बोला जाता था। मगही भाषा के लिपि कैथी हैं । जो आज विश्व से मानचित्र से विलुप्त होने कगार पर हैं। भगवान बुद्ध ने मगही भाषा में अपना प्रथम उपदेश दिया था। और जैन धर्म मे कई धार्मिक ग्रन्थ, पुस्तकें, साहित्य में मगही भाषा में वर्णन मिलता हैं।
भगवान बुद्ध औऱ महावीर स्वामी की भाषा मगधी ही थी। जिसे आज हम सब मगही के नाम से भी जानते हैं।
बंगाल के 7 जिला में मगही भाषा बोला जाता हैं। बंगाल में मगही भाषी लोग लगभग 50 लाख से ऊपर विराजमान हैं।
हावड़ा जिला हुगली जिला उत्तर चोवीस परगना जिला दक्षिण चोवीस परगना जिला कोलकाता जिला
मगही भाषा प्राचीन भाषा हैं। मगही भाषा का अपना इतिहास हैं। मगही का अपना साहित्य हैं। होने के बाबजूद भी आज देश में विलुप्त हैं। इसकी बोलने वाले लोगों की संख्या करोड़ों में हैं। करीब देश में 10 करोड़ लोग इस भाषा को बोलते हैं।
मगही भाषा बहुत ही मीठी बोली हैं। कोलकाता में भी करीब करीब लाखों संख्या मगही भाषी लोग निवास करते हैं।जिनका कोलकाता में भी निवास स्थान बन गया हैं।
वैशेषिक दर्शन
वैशेषिक, भारतीय दर्शनों में से एक दर्शन है। इसके मूल प्रवर्तक ऋषि कणाद हैं (ईसा पूर्व दूसरी शताब्दी)। यह दर्शन न्याय दर्शन से बहुत साम्य रखता है किन्तु वास्तव में यह एक स्वतंत्र भौतिक विज्ञानवादी दर्शन है। इस प्रकार के आत्मदर्शन के विचारों का सबसे पहले महर्षि कणाद ने सूत्र रूप में (वैशेषिकसूत्र में) लिखा। यह दर्शन "औलूक्य", "काणाद", या "पाशुपत" दर्शन के नामों से प्रसिद्ध है। इसके सूत्रों का आरम्भ "अथातो धर्मजिज्ञासा" से होता है। इसके बाद दूसरा सूत्र है- "यतोऽभ्युदयनिःश्रेयसिद्धिः स धर्मः" अर्थात् जिससे अभ्युदय और निःश्रेयस् की सिद्धि होती है, वह धर्म है। इसके लिये समस्त अर्थतत्त्व को छः ' पदार्थों ' (द्रव्य, गुण, कर्म, सामान्य, विशेष और समवाय) में विभाजित कर उन्हीं का मुख्य रूप से उपपादन करता है। वैशेषिक दर्शन और पाणिनीय व्याकरण को सभी शास्त्रों का उपकारक माना गया है —
इस दर्शन के मूलभूत सिद्धान्त निम्न हैं –
वैशेषिकसूत्र में दस अध्याय हैं। प्रत्येक अध्याय में दो-दो आह्निक और ३७० सूत्र हैं। पठन-पाठन में विशेष प्रचलित न होने के कारण वैशेषिक सूत्रों में अनेक पाठभेद हैं तथा 'त्रुटियाँ' भी पर्याप्त हैं। मीमांसासूत्रों की तरह इसके कुछ सूत्रों में पुनरुक्तियाँ हैं - जैसे "सामान्यविशेषाभावेच" (4 बार) "सामान्यतोदृष्टाच्चा विशेषः" (2 बार), "तत्त्वं भावेन" (4 बार), "द्रव्यत्वनित्यत्वे वायुना व्यख्याते" (3 बार), "संदिग्धस्तूपचारः" (2 बार)।
नामकरण
इसके नामकरण के दो कारण कहे जाते हैं -
(1) प्रत्येक नित्य द्रव्य को परस्पर पृथक् करने के लिए तथा प्रत्येक तत्व के वास्तविक स्वरूप को पृथक्-पृथक् जानने के लिए इन्होंने एक "विशेष" नाम का पदार्थ माना है ;
(2) "द्वित्व", "पाकजोत्पत्ति" एवं "विभागज विभाग" इन तीन बातों में इनका अपना विशेष मत है जिसमें ये दृढ़ हैं। अभिप्राय यह है कि वैशेषिक दर्शन व्यावहारिक तत्वों का विचार करने में संलग्न रहने पर भी स्थूल दृष्टि से सर्वथा व्यवहारतः समान रहने पर भी, प्रत्येक वस्तु दूसरे से भिन्न है। इन्होंने इसके परिचायक एकमात्र पदार्थ "विशेष" पर बल दिया है, इसलिए प्राचीन भारतीय दर्शन की इस धारा को "वैशेषिक" दर्शन कहते हैं। अन्य शास्त्रों ने इस बात का विवेचन नहीं किया है। पर उक्त कुछ कारणों से इस दर्शन को "वैशेषिक दर्शन" की संज्ञा दी गई है।
न्याय एवं वैशेषिक
'आत्मदर्शन' के लिए विश्व की सभी छोटी-बड़ी, तात्विक तथा तुच्छ वस्तुओं का ज्ञान प्राप्त करना सामान रूप से आवश्यक है। इन तत्वों के ज्ञान के लिए प्रमाणों की अपेक्षा होती है। न्यायशास्त्र में प्रमाण पर विशेष विचार किया गया है, किंतु वैशेषिक दर्शन में मुख्य रूप से 'प्रमेय' के विचार पर बल दिया गया है।
यहाँ स्मरण कराना आवश्यक है कि न्याय की तरह वैशेषिक भी, लौकिक दृष्टि ही से विश्व के 'वास्तविक' तत्वों पर दार्शनिक विचार करता है। लौकिक जगत् की वास्तविक परिस्थितियों की उपेक्षा वह कभी नहीं करता, तथापि जहाँ किसी तत्व का विचार बिना सूक्ष्म दृष्टि का हो नहीं सकता, वहाँ किसी प्रकार अतीन्द्रिय, अदृष्ट, सूक्ष्म, योगज आदि हेतुओं के आधार पर अपने सिद्धांत को स्थापित करना इस धारा के दार्शनिकों का स्वभाव है, अन्यथा उनकी वैचारिक भित्तियां अंतर्विरोधी होतीं ; फलतः परमाणु, आकाश, काल, दिक्, आत्मा, मन आदि सत्ताओं का स्वीकार इस दर्शन में बराबर उपस्थित है।
वैशेषिकों के स्वरूप, वेष तथा आचार आदि 'नैयायिकों' की तरह होते हैं; जैसे, ये लोग शैव हैं, इन्हें शैव-दीक्षा दी जाती थी। इनके चार प्रमुख भेद हैं - शैव, पाशुपत, महाव्रतधर, तथा कालमुख एवं भरट, भक्तर, आदि गौण भेद भी मिलते हैं। वैशेषिक विशेष रूप से "पाशुपत्" कहे जाते हैं। (षड्दर्शनसमुच्चय, गुणरस्त की टीका न्याय-वैशेषिक मत। इस ग्रंथ से अन्य 'आचारों' के संबंध में संज्ञान हो सकता है)।
परिचय
वैशेषिक मत में समस्त विश्व "भाव और अभाव" इन दो विभागों में विभाजित है। इनमें "भाव" के छह विभाग किए गए हैं- जिनके नाम हैं - द्रव्य, गुण, कर्म, सामान्य, विशेष, तथा समवाय। अभाव के भी चार उप-भेद हैं - प्रागभाव, प्रध्वंसाभाव, अत्यंताभाव तथा अन्योन्याभाव। ग्रंथों में इनके लक्षण आदि कुछ इस तरह प्राप्त होते हैं :
भाव
द्रव्य जिसमें "द्रव्यत्व जाति" हो वही द्रव्य है। कार्य के समवायिकरण को द्रव्य कहते हैं। द्रव्य गुणों का आश्रय है। पृथ्वी, जल, तेजस, वायु, आकाश, काल, दिक्, आत्मा तथा मनस् ये नौ "द्रव्य" कहलाते हैं। इनमें से प्रथम चार द्रव्यों के नित्य और अनित्य, दो भेद हैं। नित्यरूप को "परमाणु" तथा अनित्य रूप को कार्य कहते हैं। चारों भूतों के उस हिस्से को "परमाणु" कहते हैं जिसका पुन: भाग न किया जा सके, अतएव यह नित्य है। पृथ्वीपरमाणु के अतिरिक्त अन्य परमाणुओं के गुण भी नित्य है।
जिससे गंध हो वह "पृथ्वी", जिसमें शीत स्पर्श हो वह "जल" जिसमें उष्ण स्पर्श हो वह "तेजस्", जिनमें रूप न हो तथा अग्नि के संयोग से उत्पन्न न होने वाला, अनुष्ण और अशीत स्पर्श हो, वह "वायु", तथा शब्द जिसका गुण हो अर्थात् शब्द का जो समवायीकरण हो, वह "आकाश" है। ये ही 'पंचभूत' भी कहलाते हैं।
आकाश, काल, दिक् तथा आत्मा ये चार "विभु" द्रव्य हैं। मनस् अभौतिक परमाणु है और नित्य भी है। आज, कल, इस समय, उस समय, मास, वर्ष, आदि समय के व्यवहार का जो साधारण कारण है- वह काल है। काल नित्य और व्यापक है। पूर्व, पश्चिम, उत्तर, दक्षिण, आदि दिशाओं तथा विदिशाओं का जो असाधारण कारण है, वह "दिक्" है। यह भी नित्य तथा व्यापक है। आत्मा और मनस् का स्वरूप यहाँ न्यायमत के समान ही है।
गुण कार्य का असमवायीकरण "गुण" है। रूप, रस, गंध, स्पर्श, संख्या, परिमाण, पृथक्त्व, संयोग, विभाग, परत्व, अपरत्व, गुरुत्व, द्रवत्व, स्नेह (चिकनापन), शब्द, ज्ञान, सुख, दु:ख, इच्छा, द्वेष, प्रयत्न, धर्म अधर्म तथा संस्कार ये चौबीस गुण के भेद हैं। इनमें से रूप, गंध, रस, स्पर्श, स्नेह, स्वाभाविक द्रवत्व, शब्द तथा ज्ञान से लेकर संस्कार पर्यंत, ये "वैशेषिक गुण" हैं, अवशिष्ट साधारण गुण हैं। गुण द्रव्य ही में रहते हैं।
कर्म क्रिया को "कर्म" कहते हैं। ऊपर फेंकना, नीचे फेंकना, सिकुड़ना, फैलाना तथा (अन्य प्रकार के) गमन, जैसे भ्रमण, स्पंदन, रेचन, आदि, ये पाँच "कर्म" के भेद हैं। कर्म द्रव्य ही में रहता है।
सामान्य अनेक वस्तुओं में जो एक सी बुद्धि होती है, उसके कारण प्रत्येक घट में जो "यह घट है" इस प्रकार की ए सी बुद्धि होती है, उसका कारण उसमें रहनेवाला "सामान्य" है, जिसे वस्तु के नाम के आगे "त्व" लगाकर कहा जाता है, जैसे - घटत्व, पटत्व। "त्व" से उस जाति के अंतर्गत सभी व्यक्तियों का ज्ञान होता है।
यह नित्य है और द्रव्य, गुण तथा कर्म में रहता है। अधिक स्थान में रहनेवाला "सामान्य", "परसामान्य" या "सत्तासामान्य" या "पर सत्ता" कहा जाता है। सत्तासामान्य द्रव्य, गुण तथा कर्म इन तीनों में रहता है। प्रत्येक वस्तु में रहनेवाला तथा अव्यापक जो सामान्य हो, वह "अपर सामान्य" या "सामान्य विशेष" कहा जाता है। एक वस्तु को दूसरी वस्तु से पृथक् करना सामान्य का अर्थ है।
विशेष द्रव्यों के अंतिम विभाग में रहनेवाला तथा नित्य द्रव्यों में रहनेवाला "विशेष" कहलाता है। नित्य द्रव्यों में परस्पर भेद करनेवाला एकमात्र यही पदार्थ है। यह अनंत है।
समवाय एक प्रकार का संबंध है, जो अवयव और अवयवी, गुण और गुणी, क्रिया और क्रियावान् जाति और व्यक्ति तथा विशेष और नित्य द्रव्य के बीच रता है। वह एक है और नित्य भी है।
अभाव
किसी वस्तु का न होना, उस वस्तु का "अभाव" कहा जाता है। इसके चार भेद हैं - "प्राग् अभाव" कार्य उत्पन्न होन के पहले कारण में उस कर्य का न रहना, "प्रध्वंस अभाव" कार्य के नाश होने पर उस कार्य का न रहना, "अत्यंत अभाव" तीनों कालों में जिसका सर्वथा अभाव हो, जैसे वंध्या का पुत्र तथा "अन्योन्य अभाव" परस्पर अभाव, जैसे घट में पट का न होना तथा पट में घट का न होना।
न्याय एवं वैशेषिक दर्शन की तुलना
ये सभी पदार्थ न्यायदर्शन के प्रमेयों के अंतर्गत है। इसलिए न्यायदर्शन में इनका पृथक् विचार नहीं है, किंतु वैशेषिक दर्शन में तो मुख्य रूप से इनका विचार है। वैशेषिक मत के अनुसार इन सातों पदार्थों का वास्तविक ज्ञान प्राप्त करने से मुक्ति मिलती है।
इन दोनों समान तत्वों में पदार्थों के स्वरूप में इतना भेद रहने पर भी दोनों दर्शन एक ही में मिले रहते हैं, इसका कारण है कि दोनों शास्त्रों का मुख्य प्रमेय है "आत्मा"। आत्मा का स्वरूप दोनों दर्शनों में एक ही सा है। अन्य विषय है - उसी आत्मा के जानने के लिए उपाय। उसमें इन दोनों दर्शनों में विशेष अंतर भी नहीं है। केवल शब्दों में तथा कहीं-कहीं प्रक्रिया में भेद है। फल में भेद नहीं है। अतएव न्यायमत के अनुसार प्रमाण, प्रमेय आदि सोलह पदार्थों के तत्वज्ञान से दोनों से एक ही प्रकार की "मुक्ति" मिलती है। दोनों का दृष्टिकोण भी एक ही है।
न्याय वैशेषिक मत में पृथ्वी, जल, तेजस् तथा वायु इन्हीं चार द्रव्यों का कार्य रूप में भी अस्तित्व है। इन लागों का मत में सभी कार्य द्रव्यों का नाश हो जाता है और वे परमाणु रूप में आकाश में रहते हैं। यही अवस्था "प्रलय" कहलाती है। इस अवस्था में प्रत्येक जीवात्मा अपने मनस् के साथ तथा पूर्व जन्मों के कर्मों के संस्कारों के साथ तथा अदृष्ट रूप में धर्म और अधर्म के साथ विद्यमान रहती है। परतु इस समय सृष्टि का कोई कार्य नहीं होता। कारण रूप में सभी वस्तुएँ उस समय की प्रतीक्षा में रहती हैं, जब जीवों के सभी अदृष्ट कार्य रूप में परिणत होने के लिए तत्पर हो जाते हैं। परंतु अदृष्ट जड़ है, शरीर के न होने से जीवात्मा भी कोई कार्य नहीं कर सकती, परमाणु आदि सभी जड़ हैं, फिर "सृष्टि" के लिए क्रिया किस प्रकार उत्पन्न हो?
इसके उत्तर में यह जानना चाहिए कि उत्पन्न होनेवाले जीवों के कल्याण के लिए परमात्मा में सृष्टि करने की इच्छा उत्पन्न हो जाती है, जिससे जीवों के अदृष्ट कार्योन्मुख हो जाते हैं। परमाणुओं में ए प्रकार की क्रिया उत्पन्न हो जाती है, जिससे एक परमाणु, दूसरे परमाणु से संयुक्त हो जाते हैं। दो परमाणुओं के संयोग से एक "द्रव्यणुक" उत्पन्न होता है। पार्थिव शरीर को उत्पन्न करने के लिए जो दो परमाणु इकट्ठे होते हैं वे पार्थिव परमाणु हैं। वे दोनों उत्पन्न हुए "दव्यणुक" के समवायिकारण हैं। उन दोनों का संयोग असमवायिकारण है और अदृष्ट, ईश्वर की इच्छा, आदि निमित्तकारण हैं। इसी प्रकार जलीय, तैजस आदि शरीर के संबंध में समझना चाहिए।
यह स्मरण रखना चाहिए कि सजातीय दोनों परमाणु मात्र ही से सृष्टि नहीं होती। उनके साथ एक विजातीय परमाणु, जैसे जलीय परमाणु भी रहता है। "द्रव्यणुक" में अणु-परिमाण है इसलिए वह दृष्टिगोचर नहीं होता। "दवयणुक" से जो कार्य उत्पन्न होगा वह भी अणुपरिमाण का ही रहेगा और वह भी दृष्टिगोचर न होगा। अतएव दव्यणुक से स्थूल कार्य द्रव्य को उत्पन्न करने के लिए "तीन संख्या" की सहायता ली जाती है। न्याय-वैशेषिक में स्थूल द्रव्य, स्थूल द्रव्य का महत् परिमाणवाले द्रव्य से तथा तीन संख्या से उत्पन्न होता है। इसलिए यहाँ दव्यणुक की तीन संख्या से स्थूल द्रव्य "त्र्यणुक" या "त्रसरेणु" की उत्पत्ति होती है। चार त्र्यणुक से चतुरणुक उत्पन्न होता है। इसी क्रम से पृथिवी तथा पार्थिव द्रव्यों की उत्पत्ति होती है। द्रव्य के उत्पन्न होने के पश्चात् उसमें गुणों की भी उत्पत्ति होती है। यही सृष्टि की प्रक्रिया है।
संसार में जितनी वस्तुएँ उत्पन्न होती हैं सभी उत्पन्न हुए जीवों के भोग के लिए ही हैं। अपने पूर्वजन्म के कर्मों के प्रभाव से जीव संसार में उत्पन्न होता है। उसी प्रकार भोग के अनुकूल उसके शरीर, योनि, कुल, देश, आदि सभी होते हैं। जब वह विशेष भोग समाप्त हो जाता है, तब उसकी मृत्यु होती है। इसी प्रकार अपने अपने भोग के समाप्त होने पर सभी जीवों की मृत्यु होती है।
न्यायमत - "संहार" के लिए भी एक क्रम है। कार्य द्रव्य में, अर्थात् घट में, प्रहार के कारण उसके अवयवों में एक क्रिया उत्पन्न होती है। उस क्रिया से उसके अवयवों में विभाग होता है, विभाग से अवयवी (घट) के आरंभक संयोगों का नाश होता है। और फिर घट नष्ट हो जाता है। इसी क्रम से ईश्वर की इच्छा से समस्त कार्य द्रव्यों का एक समय नाश हो जाता है। इससे स्पष्ट है कि असमवायिकारण के नाश से कार्यद्रव्य का नाश होता है। कभी समवायिकारण के नाश से भी कार्यद्रव्य का नाश होता है।
इनका ध्येय है कि बिना कारण के नाश हुए कार्य का नाश नहीं हो सकता। अतएव सृष्टि की तरह संहार के लिए भी परमाणु में ही क्रिया उत्पन्न होती है और परमाणु तो नित्य है, उसका नाश नहीं होता, किंतु दो परमाणुओं के संयोग का नाश होता है और फिर उससे उत्पन्न "द्रव्यणुक" रूप कार्य का तथा उसी क्रम से "त्र्यणुक" एवं "चतुरणुक" तथा अन्य कार्यों का भी नाश होता है। नैयायिक लोग स्थूल दृष्टि के अनुसार इतना सूक्ष्म विचार नहीं करते। उनके मत में आघात मात्र ही से एक बारगी स्थूल द्रव्य नष्ट हो जाता है। कार्य द्रव्य के नाश होने पर उसके गुण नष्ट हो जाते हैं। इसमें भी पूर्ववत् दो मत हैं जिनका निरूपण "पाकज प्रक्रिया" में किया गया है।
संशय तथा विपर्यय का निरूपण न्याय में किया गया है। वैशेषिक मत में इनके अर्थ में कोई अंतर नहीं है। अनिश्चयात्मक ज्ञान को "अनध्यवसाय" कहते हैं। जैसे - कटहल को देखकर वाहीक को, एक सास्ना आदि से युक्त गाय को देखकर नारिकेल द्वीपवासियों के मन में शंका होती है कि यह क्या है?
दिन भर कार्य करने से शरीर के सभी अंग थक जाते हैं। उनको विश्राम की अपेक्षा होती है। इंद्रियॉ विशेषकर थक जाती हैं और मन में लीन हो जाती है। फिर मन मनोवह नाड़ी के द्वारा पुरीतत् नाड़ी में विश्राम के लिए चला जाता है। वहाँ पहुँचने के पहले, पूर्वकर्मों के संस्कारों के कारण तथा वात, पित्त और कफ इन तीनों के वैषम्य के कारण, अदृष्ट के सहारे उस समय मन को अनेक प्रकार के विषयों का प्रत्यक्ष होता है, जिसे स्वप्नज्ञान कहते हैं।
यहाँ इतना ध्यान में रखना चाहिए कि वैशेषिक मत में ज्ञान के अंतर्गत हो "अविद्या" को रखा है और इसीलिए "अविद्या" को "मिथ्या ज्ञान" भी कहते हैं। बहुतों का कहना है कि ये दोनों शब्द परस्पर विरुद्ध है। जो मिथ्या हैं, वह ज्ञान नहीं कहा जा सकता और जो ज्ञान है, वह कदापि मिथ्या नहीं कहा जा सकता।
विद्या भी चार प्रकार की है - प्रत्यक्ष, अनुमान, स्मृति तथा आर्ष। यहाँ यह ध्यान में रखना है कि न्याय में "स्मृति" को यथार्थज्ञान नहीं कहा है। वह तो ज्ञात ही का ज्ञान है। इसी प्रकार "आर्ष ज्ञान" भी नैयायिक नहीं मानते। नैयायिकों के शब्द या आगम को अनुमान में तथा उपमान को प्रत्यक्ष में वैशेषिकों ने अंतर्भूत किया है।
वेद के रचनेवाले ऋषियों को भूत तथा भविष्य का ज्ञान प्रत्यक्ष के समान होता है। उसमें इंद्रिय और अर्थ के सन्निकर्ष की आवश्यकता नहीं रहती। यह "प्रातिभ" (प्रतिभा से उत्पन्न) ज्ञान या "आर्षज्ञान" कहलाता है। यह ज्ञान विशुद्ध अत:करणवाले जीव में भी कभी कभी हो जाता है। जैसे - एक पवित्र कन्या कहती है - कल मेरे भाई आवेंगे और सचमुच कल उसके भाई आ ही जाते हैं। यह "प्रातिभ ज्ञान" है।
प्रत्यक्ष और अनुमान के विचार में दोनों दर्शनों में कोई भी मतभेद नहीं है। इसलिए पुनः इनका विचार यहाँ नहीं किया गया।
कर्म का बहुत विस्तृत विवेचन वैशेषिक दर्शन में किया गया है। न्याय दर्शन में कहे गए "कर्म" के पाँच भेदों को ये लोग भी उन्हीं अर्थों में स्वीकार करते हैं। कायिक चेष्टाओं ही को वस्तुत: इन लोगों ने "कर्म" कहा है। फिर भी सभी चेष्टाएँ प्रयत्न के तारतम्य ही से होती हैं। अतएव वैशेषिक दर्शन में उक्त पाँच भेदों के प्रत्येक के साक्षात् तथा परंपरा में प्रयत्न के संबंध से कोई कर्म प्रयत्नपूर्वक होते हैं, जिन्हें "सत्प्रत्यय-कर्म" कहते हैं, कोई बिना प्रयत्न के होते हैं, जिन्हें "असत्प्रत्यय-कर्म" कहते हैं। इनके अतिरिक्त कुछ ऐसे कर्म होते हैं, जैसे पृथ्वी आदि महाभूतों में, जो बिना किसी प्रयत्न के होते हैं, उन्हें "अप्रत्यय-कर्म" कहते हैं।
इन सब बातों को देखकर यह स्पष्ट है कि वैशेषिक मत में तत्वों का बहुत सूक्ष्म विचार है। फिर भी सांसारिक विषयों में न्याय के मत में वैशेषिक बहुत सहमत है। अतएव ये दोनों "समानतंत्र" कहे जाते हैं।
चैन ऑफ कस्टडी
चैन ऑफ कस्टडी (chain of custody)
चैन ऑफ कस्टडी (chain of कस्टडी) कानूनी संदर्भों में, कालानुक्रमिक दस्तावेज या कागज निशान को दर्शाता है जब्ती , हिरासत, नियंत्रण , स्थानांतरण, विश्लेषण, और भौतिक या इलेक्ट्रॉनिक सबूत के स्वभाव को दर्शाता है।
वैशेषिक दर्शन
न्याय एवं वैशेषिक में प्रमुख भेद (सारांश)
इन दोनों दर्शनों में जिन बातो में "भेद" है, उनमें से कुछ भेदों का पुन: उल्लेख यहाँ किया जाता है।
चैन ऑफ कस्टडी
चैन ऑफ कस्टडी (chain of custody)
आपराधिक मामलों में विशेष रूप से महत्वपूर्ण है, अवधारणा को भी सिविल मुकदमेबाजी और कभी कभी अधिक मोटे तौर पर एथलीटों की औषधि परीक्षण, खाद्य उत्पादों के पता लगाने की क्षमता में लागू किया जाता है, और आश्वासन है कि लकड़ी के उत्पादों sustainably प्रबंधित जंगलों से उत्पन्न प्रदान करने के लिए।
वैशेषिक दर्शन
न्याय एवं वैशेषिक में प्रमुख भेद (सारांश)
इस प्रकार के दोनों शास्त्र कतिपय सिद्धांतों में भिन्न-भिन्न मत रखते हुए भी परस्पर संबद्ध हैं। इनके अन्य सिद्धांत परस्पर लागू होते हैं।
चैन ऑफ कस्टडी
चैन ऑफ कस्टडी (chain of custody)
अवधि भी कभी कभी उद्गम के लिए एक पर्याय ( स्वामित्व, हिरासत या एक ऐतिहासिक वस्तु, दस्तावेज़ या दस्तावेजों के एक समूह के स्थान के कालक्रम अर्थ) के रूप में इतिहास , कला इतिहास, और अभिलेखागार के क्षेत्र में प्रयोग किया जाता है , एक महत्वपूर्ण हो सकता है प्रामाणिकता का निर्धारण करने में कारक।
आपराधिक मामले (criminal cases)
एक पहचान व्यक्ति हमेशा सबूत का एक टुकड़ा के भौतिक हिरासत होना चाहिए। अभ्यास में, इसका मतलब है कि एक पुलिस अधिकारी या जासूस, सबूत का एक टुकड़ा का प्रभार लेने के अपने संग्रह के दस्तावेज, और यह एक सुरक्षित जगह में भंडारण के लिए सौंपने एक सबूत क्लर्क के लिए होगा। ये लेनदेन , और सबूत के संग्रह और अदालत में अपनी उपस्थिति के बीच हर सफल लेन-देन की पूरी तरह से आदेश सबूत की प्रामाणिकता को कानूनी चुनौतियों का सामना करने में कालक्रम के अनुसार प्रलेखित किया जाना चाहिए। प्रलेखन जबकि निपटने या सबूत भंडारण, और जिस तरीके से सबूत बाद के संरक्षक के लिए हर बार इस तरह के एक हस्तांतरण होता है स्थानांतरित कर रहा है जिन स्थितियों सबूत इकट्ठा किया जाता है , सभी सबूत संचालकों की पहचान, सबूत हिरासत की अवधि, सुरक्षा की स्थिति को शामिल करना चाहिए ( हर कदम पर शामिल व्यक्तियों के हस्ताक्षर के साथ)।
उदहारण
हिरासत की श्रृंखला का एक उदहारण के तौर पे हत्या के दृश्य में एक खूनी चाकू की वसूली हो जाएगा:
चैन ऑफ कस्टडी की आवश्यकता यह है की, जिस समय
ध्वन्यात्मक लिप्यन्तरण
ध्वन्यात्मक लिप्यन्तरण (फोनेटिक ट्राँसलिट्रेशन) मशीनी लिप्यन्तरण की एक विधि है। यह एक लिप्यन्तरण विधि है जिससे कि हिन्दी आदि भारतीय लिपियों को आपस में तथा रोमन में बदला जाता है।
टाइपिंग विधि के रूप में
ध्वन्यात्मक लिप्यन्तरण का एक मुख्य प्रयोग इण्डिक टाइपिंग विधि के रूप में है। प्रयोक्ता हिन्दी (अथवा कोई इण्डिक) टैक्स्ट को रोमन लिपि में टाइप करता है तथा यह रियल टाइम में समकक्ष देवनागरी (अथवा इण्डिक लिपि) में ध्वन्यात्मक रूप से परिवर्तित हो जाता है। इस प्रकार का स्वचालित परिवर्तन ध्वन्यात्मक टैक्स्ट ऍटीटर, वर्ड प्रोसैसर तथा सॉफ्टवेयर प्लगइन के द्वारा किया जाता है। परन्तु सर्वश्रेष्ठ तरीका फोनेटिक आइऍमई का प्रयोग है जिसकी सहायता से टैक्स्ट किसी भी ऍप्लीकेशन में सीधे ही लिखा जा सकता है।
फोनेटिक ट्राँसिलिट्रेशन आधारित आइऍमई के उदाहरण हैं बरह आइऍमई, इण्डिक आइऍमई, गूगल इण्डिक लिप्यन्तरण आदि।
ये मुख्य रूप से दो प्रकार के होते हैं:-
निश्चित लिप्यन्तरण स्कीम आधारित
इस प्रकार के औजार एक निश्चित लिप्यन्तरण स्कीम के आधार पर टैक्स्ट को भारतीय लिपि में बदलते है।
इस प्रकार के टाइपिंग औजारों के उदाहरण हैं:- इण्डिक आइऍमई, बरह आइऍमई आदि।
शब्दकोश आधारित
इस तरह के औजार पहले रोमन में टाइप किये गये शब्द को एक शब्दकोश के साथ तुलना करते हैं और फिर उसे समकक्ष हिन्दी (इण्डिक) शब्द में बदलते हैं। ऐसे औजार कृत्रिम बुद्धिमता से युक्त होते हैं तथा सबसे उपयुक्त शब्द को खुद ही चुन लेते हैं। किसी विशेष स्कीम से बंधे न होने के कारण ये रोमनागरी के अभ्यस्तों के लिये तथा जो कि पहली बार अथवा शुरु में हिन्दी टाइप कर रहे हों, सर्वाधिक सरल एवं उपयुक्त होते हैं। शब्दकोश आधारित पहला ध्वन्यात्मक लिप्यन्तरण औजार क्विलपैड द्वारा बनाया गया था, बाद में गूगल तथा माइक्रोसॉफ्ट ने भी इस प्रकार के औजार बनाये।
हैरिसन फोर्ड
हैरिसन फोर्ड (१३ जुलाई १९४२ को जन्मे) एक अमेरिकी फिल्म अभिनेता और निर्माता हैं. फोर्ड मूल स्टार वार्स रचना त्रय में हैन सोलो के रूप में अपने प्रदर्शन के लिए और इंडियाना जोन्स फिल्म श्रृंखला के शीर्षक संप्रतीक के रूप में सर्वाधिक जाने जाते हैं. वे ब्लेड रनर में रिक डेकार्ड के रूप में, विटनेस में जॉन बुक के रूप में, पेट्रियट गेम्स और क्लियर एंड प्रेजेन्ट डेंजर में जैक रयान की अपनी भूमिकाओं के लिए भी जाने जाते हैं. उनके चार दशक के कैरियर में प्रिज़्युम्ड इनोसेंट, द फ्यूजिटिव, एयर फोर्स वन और व्हाट लाइज़ बिनीथ सहित हॉलीवुड की कई अन्य बहुत सफल (ब्लॉकबस्टर्स) फिल्में शामिल हैं. एक समय बॉक्स-ऑफिस की पांच शीर्ष सफल फिल्मों में से चार में उनकी भूमिकाएं शामिल थी. उनकी पांच फिल्मों को राष्ट्रीय फिल्म रजिस्ट्री  में शामिल किया गया है.
1997 में, फोर्ड को  एम्पायर  के "अब तक के शीर्ष 100 फिल्मी सितारों" में प्रथम स्थान प्रदान किया गया. जुलाई 2008 में, संयुक्त राज्य अमेरिका की घरेलू बॉक्स ऑफिस में फोर्ड की फिल्मों से कल आय लगभग 3.4 बिलियन डॉलर थी, जिसके साथ विश्व भर में कुल आय 6 मिलियन डॉलर से अधिक थी, जिसने फोर्ड को घरेलु बॉक्स ऑफिस में सर्वाधिक कुल आय प्राप्त करने वाला तीसरा सितारा बना दिया.
प्रारंभिक जीवन
फोर्ड का जन्म 13 जुलाई 1942 को शिकागो स्वीडिश कोवेनेंट हॉस्पिटल में डोरोथी (पुर्वकुलनाम डोरा निडेलमैन), एक गृहिणी और पूर्व रेडियो अभिनेत्री, तथा क्रिस्टोफर फोर्ड (जॉन विलियम फोर्ड से जन्मे), एक विज्ञापन प्रबंधक और पूर्व अभिनेता से हुआ. उनके एक छोटे भाई, टेरेंस, का जन्म 1945 में हुआ. हैरिसन फोर्ड के दादा-दादी, फ्लोरेंस वेरोनिका नाइहॉस और जॉन फिटज़ेराल्ड फोर्ड, क्रमश: जर्मन और आयरिश कैथोलिक वंश के थे. उनके नाना-नानी, एन्ना लिफ़्स्चुज़ और हैरी निडेलमैन, मिन्स्क, बेलारूस (उस समय रुसी साम्राज्य का एक हिस्सा) के यहूदी प्रवासी थे. जब उनसे पूछा गया की किस प्रदेश में उनका पालन-पोषण हुआ, फोर्ड ने हंसते हुए जवाब दिया, "लोकतंत्रवादी (डेमोक्रेट)". उन्होंने यह भी कहा है कि वे अपने आपको "एक व्यक्ति के रूप में आयरिश, लेकिन एक अभिनेता के रूप में यहूदी महसूस करते हैं."
फोर्ड अमेरिका के बालचरों में सक्रीय थे और उन्होंने इसका द्वितीय सर्वोच्च पद, लाइफ स्काउट हासिल किया. उन्होंने एक स्काउट कैंप में रेपटाइल स्टडी मेरिट बैज के परामर्शदाता के रूप में काम किया. इसके कारण, वे और ईगल स्काउट के निदेशक स्टीवन स्पीलबर्ग ने बाद में यह फैसला किया कि इंडियाना जोन्स और आखिरी धर्मयुद्ध फ़िल्म में युवा इंडियाना जोन्स के चरित्र को एक लाइफ स्काउट के रूप में दर्शाया जाएगा. उन्होंने मजाक में फोर्ड के सरीसृप संबंधी ज्ञान को पूर्णतया बदल कर उसे जॉन का सांपों का भय कर दिया.
1960 में, फोर्ड ने पार्क रिज़, इलिनोइस के मेन ईस्ट हाई स्कूल से स्नातक की उपाधि प्राप्त की. उनके हाई स्कूल (उच्च विद्यालय) के नए रेडियो स्टेशन डबल्यूएमटीएच (WMTH) में किसी विद्यार्थी की आवाज में प्रसारित होने वाली उनकी पहली आवाज थी और अपने वरिष्ठ वर्ष 1959-1960 के दौरान वे उसके प्रथम खेल-प्रसारण प्रस्तुतकर्ता थे. वे विस्कॉन्सिन में रिपन कॉलेज में शामिल हुए, जहाँ वे सिग्मा एनयु (Nu) समुदाय के सदस्य थे. वे मुख्य रूप से महिलाओं से मिलने के एक तरीके के रूप में अपने कनिष्ठ वर्ष में एक नाटक की कक्षा में शामिल हुए. एक स्व-वर्णित "विलंब से गरजने वाले", फोर्ड अभिनय से मोहित हो गए.
प्रारंभिक करियर
1964 में फोर्ड ने रेडिओ के पार्श्व आवाज की नौकरी के लिए आवेदन करने हेतु लॉस एंजिल्स, कैलिफोर्निया की यात्रा की. उन्हें वह नहीं मिली, लेकिन वे कैलिफोर्निया में रुक गए और अंत में फिल्मों में छोटी भूमिकाएं अदा करने के लिए कोलंबिया पिक्चर्स के न्यू टैलेंट प्रोग्राम के साथ 150 डॉलर प्रति सप्ताह के अनुबंध पर हस्ताक्षर किए. उनकी पहली ज्ञात भूमिका डेड हीट ऑन ए मेरी-गो-राउंड (1966) में एक सामानवाही नौकर (बेलहॉप) के रूप में एक अविश्वस्त भूमिका में थी. उनकी संवादरहित भूमिकाओं (या "छोटे कलाकार" के रूप में अभिनय) के बहुत कम रिकॉर्ड हैं.
उसके बाद उनकी बोलती भूमिका लव (1967) के साथ जारी रही, हालांकि वे अब भी ख्याति रहित थे. अंतत: 1967 की पश्चिमी फ़िल्म, ए टाइम फॉर किलिंग में "हैरिसन जे फोर्ड " के रूप में उन्हें ख्याति मिली, लेकिन "जे" (J) किसी को सूचित नहीं करता था क्योंकि उनका कोई मध्य नाम नहीं था. इसे हैरिसन फोर्ड नामक मूक फ़िल्म के एक अभिनेता के नाम के साथ भ्रम की स्थिति से बचने के लिए जोड़ा गया, जिन्होंने 1915 और 1932 के बीच 80 से ज्यादा फिल्मों में प्रस्तुति की और 1957 में उनकी मृत्यु हो गई. बाद में फोर्ड ने कहा कि वे पूर्व के हैरिसन फोर्ड के अस्तित्व से तब तक अनभिज्ञ रहे जब तक कि वह हॉलीवुड के ख्याति के गलियारे में अपने ही नाम वाले एक कलाकार से अचानक नहीं मिले.
शीघ्र ही फोर्ड ने "जे" (J) हटा दिया और 1960 के दशक के अंत तथा 1970 के दशक के प्रारंभ में गनस्मोक, आयरनसाइड, द वर्जिनियन, द एफ.बी.आई., लव, अमेरिकन स्टाइल और कुंग फू सहित कई टेलीविजन श्रृंखलाओं में छोटी भूमिकाएं निभाते हुए यूनिवर्सल स्टूडियोज के लिए काम किया. वे वेस्टर्न जर्नी टू शिलॉह (1968) में दिखाई दिए और माइकल एंजेलो एंटोनियो की 1970 की फिल्म ज़ैब्रिस्की प्वाइंट (Zabriskie Point) में एक गिरफ्तार प्रदर्शनकारी छात्र के रूप में उनकी एक ख्याति रहित, संवादरहित भूमिका थी. उन्हें पेश की जा रही भूमिकाओं के साथ खुश नहीं होकर, उस समय की अपनी पत्नी और दो छोटे पुत्रों का भरण पोषण करने के लिए फोर्ड एक स्व-शिक्षित पेशेवर बढ़ई बन गए. एक बढ़ई के रूप में काम करते हुए, वे एक लोकप्रिय रॉक बैंड, द डोरज़ के लिए एक रंगमंच के मज़दूर बन गए. उन्होंने सैली केलरमैन के लिए धूप स्नान करने का एक चबूतरा और सर्जियो मेंडिस के लिए एक रिकॉर्डिंग स्टूडियो का भी निर्माण किया.
उन्होंने अभिनय में उस समय वापसी की जब जॉर्ज लुकास, जिसने उन्हें अपने घर में अलमारी का निर्माण करने के लिए मजदूरी पर रखा था, ने अपनी फ़िल्म अमेरिकन ग्राफिटी में मुख्य सहायक भूमिका के लिए उन्हें भूमिका प्रदान की. लुकास के साथ उनके संबंध का फोर्ड के कैरियर (जीवन वृत्ति) पर गहरा प्रभाव पडा था. निर्देशक फ्रांसिस फोर्ड कोप्पोला की फ़िल्म द गॉडफादर के सफल रहने के बाद, उन्होंने अपने कार्यालय के विस्तार के लिए फोर्ड को मजदूरी पर रखा और हैरिसन को उनकी अगली दो फिल्मों, द कन्वर्सेशन (1974) और एपोकैलिप्स नाउ (1979) में एक छोटी भूमिका दी गई.
स्टार वार्स
एक बढ़ई के रूप में फोर्ड के काम ने उन्हें उस तारीख में उनकी सबसे बड़ी भूमिका दिलायी. 1975 में, जॉर्ज लुकास ने उन्हें अपने आगामी स्पेस ओपेरा, स्टार वार्स (1977) में विभिन्न भागों में अभिनय करने वाले अभिनेताओं के लिए संवादों को पढ़ने के लिए भाड़े पर रखा. हालांकि, फोर्ड के शब्द-चित्र से लुकास अंततः राजी हो गया और उसने उसे हैन सोलो  की भूमिका देने का निर्णय किया. स्टार वार्स इतिहास में सबसे अधिक आय अर्जित करने वाली फ़िल्म बन गई और उसने हैरिसन फोर्ड को एक सर्वश्रेष्ठ सितारे के रूप में स्थापित किया. उन्होंने सफल स्टार वार्स की उत्तरकथाओं, द एम्पायर स्ट्राइक्स बैक (1980) और रिटर्न ऑफ़ द जेदी (1983) और साथ ही साथ स्टार वार्स हॉलिडे स्पेशल (1978) में अभिनय करना जारी रखा. फोर्ड चाहते थे कि लुकास दोनों में से किसी एक उत्तरकथा के अंत में विभूति हैन सोलो की मृत्यु के बारे में लिखते, उनका कहना था की "वह संपूर्ण फ़िल्म को एक वास्तविकता प्रदान करता", लेकिन लुकास ने मना कर दिया.
इंडियाना जोन्स
एक अग्रणी व्यक्ति के रूप में फोर्ड की अभिनय जगत की लोकप्रियता दृढ़ हो गई जब उन्होंने लुकास/स्पीलबर्ग (1981) के सहयोग से बनी रेडर्स ऑफ़ द लॉस्ट आर्क में इंडियाना जोन्स का अभिनय किया. उन्होंने आदिरूप इंडियाना जोन्स और कयामत का मंदिर (1984) और उत्तरकथा इंडियाना जोन्स और आखिरी धर्मयुद्ध (1989) के लिए भूमिका की पुनरावृत्ति की, जिसने फोर्ड को स्वयं एक बहुत सफल चलचित्र वाली अद्भुत वस्तु बना दिया. बाद में वे 1993 के टेलीविजन श्रृंखला की कड़ी यंग इंडियाना जोन्स क्रौनिकल्स और चौथी फ़िल्म इंडियाना जोन्स और क्रिस्टल खोपड़ी का साम्राज्य (2008) में पुन: इंडियाना जोन्स की भूमिका में वापस लौटे।
अन्य फ़िल्मी कार्य
फोर्ड ने बहुत सी अन्य फिल्मों में अभिनय किया जिसमें हीरोज़ (1977), फोर्स 10 फ्रॉम नैवारोन (1978) और हनोवर स्ट्रीट (1979) शामिल हैं. फोर्ड ने बडी-वेस्टर्न के द फ्रिस्को किड (1979) में जीन वेल्डर के साथ सोने के ह्रदय वाले एक बैंक लुटेरे की भूमिका निभाते हुए सह-अभिनय किया. फिर उन्होंने रिडले स्कॉट मत के वैज्ञानिक कल्पना (Sci-Fi) आधारित उत्कृष्ट साहित्य ब्लेड रनर (1982) में रिक डेकार्ड के रूप में और अनेक नाटकीय घटनाक्रम वाली फिल्मों : पीटर वियर के विटनेस (1985) और द मॉस्क्विटॊ कोस्ट (1986) और रोमन पोलंस्की के फ्रैंटिक (1988) में अभिनय किया.
1990 के दशक में फोर्ड को टॉम क्लैंसी के पेट्रियट गेम्स (1992) और स्पष्ट वर्तमान खतरा में जैक रयान की भूमिका मिली, साथ ही साथ एलान पाकुला के माना मासूम (1990) और द डेविल्स ओन (1997), एंड्रयू डेविस के द फ्यूजिटिव (1993), सिडनी पोलैक के सबरीना की पुनर्कृति (1995) और वोल्फगैंग पीटरसन के एयर फोर्स वन (1997) में अग्रणी भूमिका निभायी. फोर्ड ने प्रिज़्युम्ड इनोसेंट (1990) और वट लाइज़ बिनीथ (2000) दोनों में एक भयानक रहस्य वाले एक व्यभिचारी पति के रूप में और माइक निकोलस के रिगार्डिंग हेनरी (1991) में पुन: ठीक हो रहे विस्मरण से प्रभावित व्यक्ति के रूप में सीधी नाटकीय भूमिकाएं निभाई.
फोर्ड को कई प्रमुख फिल्मों की भूमिकाएं व्यतिक्रम से असामान्य परिस्थितियों के माध्यम से मिली, अन्य कलाकारों के लिए संवाद पढ़ते समय उन्हें हैन सोलो की भूमिका मिली, टॉम सेल्लेक के उपलब्ध नहीं रहने के कारण उन्हें इंडियाना जोन्स की भूमिका दी गई और एलेक बाल्डविन के शुल्क की मांग के कारण उन्हें जैक रयान की भूमिका मिली (बाल्डविन ने द हंट ऑफ़ रेड अक्टूबर में पूर्व में यह भूमिका निभाई थी).
हाल के काम
2004 में फोर्ड ने एक रोमांचक फिल्म सिरियाना में अभिनय करने के अवसर को ठुकरा दिया, बाद में उन्होंने कहा कि "मैंने तथ्य की सच्चाई को अत्यधिक सशक्तता के साथ महसूस नहीं किया और मेरा सोचना है कि मुझसे एक भूल हुई". अंततः यह भूमिका जॉर्ज क्लूनी को मिल गई, जिन्होंने अपने काम के लिए एक ऑस्कर और एक गोल्डन ग्लोब जीता.
2008 में, फोर्ड ने जॉर्ज लुकास और स्टीवन स्पीलबर्ग के बीच एक अन्य सहयोग,  इंडियाना जोन्स एंड द किंगडम ऑफ द क्रिस्टल स्कल  के रिलीज के द्वारा सफलता का आनंद लिया. फिल्म को आम तौर पर मिश्रित समीक्षाएं प्राप्त हुई लेकिन वह 2008 में पूरे विश्व में द्वितीय सर्वाधिक आय करने वाली फ़िल्म थी. बाद में उन्होंने कहा कि वे एक अन्य उत्तर कथा में अभिनय करना चाहेंगे "यदि उसे आत्मसात्‌ करने में एक और 20 साल नहीं लगे."
उनके 2008 के अन्य कामों में वायने क्रेमर निर्देशित  क्रॉसिंग ओवर  शामिल थी. फिल्म में उन्होंने ऐशले जुड और रे लियोट्टा के साथ-साथ काम करते हुए एक आप्रवासी अधिकारी की भूमिका निभाई है. उन्होंने दलाई लामा के बारे में दलाई लामा रिनेसान्स नामक एक महत्वपूर्ण प्रलेखी फिल्म भी सुनाई.
फोर्ड ने 2009 में पोर्टलैंड, ओरेगन में चिकित्सा नाटक एक्स्ट्राऑर्डिनरी मेजर्स को फिल्माया. 22 जनवरी 2010 को रिलीज (विमोचित) फिल्म में ब्रेंडन फ्रेजर और एलन रॉक ने भी अभिनय किया. फोर्ड मॉर्निंग ग्लोरी फ़िल्म में पैट्रिक विल्सन, रैशेल मैकाडम और डायना कीटन के साथ अभिनय करने के लिए भी तैयार हैं.
हाल ही में उन्होंने  जैक रयान  के फ्रैंचाइजी में लौटने के प्रति अभिरुचि व्यक्त की है.
पुरस्कार
फोर्ड ने विटनेस में सर्वश्रेष्ठ अभिनेता के लिए अकेडमी अवार्ड के लिए नामांकन प्राप्त किया, जिसके लिए उन्हें बाफ्टा (BAFTA) के "सर्वश्रेष्ठ अभिनेता" और गोल्डन ग्लोब के लिए नामांकन मिला. उन्होंने 2002 में गोल्डन ग्लोब पुरस्कारों के दौरान सिसील बी. डिमिली पुरस्कार प्राप्त किया और 2 जून 2003 को हॉलीवुड वॉक ऑफ फेम (प्रसिद्धि के गलियारे) में एक सितारा प्राप्त हुआ. उन्हें द मॉस्क्विटॊ कोस्ट, द फ्युजिटिव और सबरीना के लिए "सर्वश्रेष्ठ अभिनेता" गोल्डन ग्लोब के लिए तीन अतिरिक्त नामांकन मिले हैं.
वर्ष 2006 में, फोर्ड को प्रकृति और वन्य जीव संरक्षण के प्रति उनके काम के लिए जुल्स वर्न ऑफ़ नेचर पुरस्कार से सम्मानित किया गया. समारोह लॉस एंजिल्स, कैलिफोर्निया में ऐतिहासिक श्राइन ऑडिटोरियम (सभागार) में हुआ.
उनकी विभिन्न आदर्श भूमिकाओं, जिसमें हैन सोलो और इंडियाना जोन्स शामिल हैं, के लिए उन्हें 2007 के स्क्रिम अवार्डस के दौरान अब तक का प्रथम हीरो पुरस्कार और 2008 में, स्पैक टी वी का गायज़ चॉइस (Guy's Choice) पुरस्कार प्राप्त हुआ.
हैरिसन फोर्ड ने 2000 में एएफआई (AFI) लाइफ टाइम अचीवमेंट (आजीवन उपलब्धि) पुरस्कार प्राप्त किया.
व्यक्तिगत जीवन
फोर्ड अपने व्यक्तिगत जीवन की रक्षा करने वाले हॉलीवुड के सबसे कुख्यात निजी अभिनेताओं में से एक है. उन्हें अपनी पहली पत्नी, मैरी मार्क्वार्ड्ट से दो पुत्र (बेंजामिन और विलियर्ड) और साथ ही साथ दूसरी पत्नी, पटकथा लेखक मेलिस्सा मैथिसन से दो बच्चे मैल्कम और जॉर्जिया) हुए. उनकी सगाई कैलिस्टा फ्लॉकहार्ट से हुई है, और वे संयुक्त रूप से अपने दत्तक पुत्र, लिऐम के माता-पिता हैं. फोर्ड के पहले पोते, ईलियल का जन्म 1993 में हुआ, उनकी पहली पोती, गियुलियाना का 1997 में और उनके दूसरे पोते, ईथान का जन्म, 2000 में हुआ. ईलियल विलियर्ड के पुत्र और ईथान बेंजामिन के पुत्र हैं. बेंजामिन पेट्रोल पम्प, कल्वर नगर में एक गैस्ट्रो पब के मालिक भी हैं.
फोर्ड ने 20 साल की उम्र में अपनी ठुड्डी घायल कर ली जब उनकी कार, एक वॉल्वो 544 ने उत्तरी कैलिफोर्निया में एक टेलीफोन खंबे को टक्कर मार दी; उनकी फिल्मों में घाव के निशान दिखाई देते हैं. इंडियाना जोन्स एंड लास्ट क्रुसेड  में इसकी एक व्याख्या दिखाई गई है, जब एक युवा इंडियाना जोन्स एक शेर को भगाने के प्रयास में अपनी ठुड्डी काट लेता है. वर्किंग गर्ल में, फोर्ड का चरित्र यह बताता है कि यह घटना उस समय हुई जब उनके कॉलेज की प्रेमिका कान छेदा रही थी और उस समय उनके गुजरने के वक्त उनकी ठुड्डी शौचालय से टकरा गई. जून 1983 में, 40 साल की उम्र में, इंडियाना जोन्स एंड द टेंपल ऑफ डूम इन लंदन के फिल्माये जाने के दौरान, उनके पीठ के एक डिस्क में उभार उत्पन्न हुआ, जिसके परिणामस्वरूप उन्हें शल्य चिकित्सा के लिए वापस लॉस एंजिल्स की उड़ान भरनी पड़ी और छः सप्ताह बाद ही वे काम पर लौटे.
पर्यावरण संबंधी कारण
फोर्ड कंजरवेशनल इंटरनेशनल के निदेशक मंडल में शामिल हैं. उपग्रह के संरक्षण के संबंध में चल रहे उनके काम के लिए उन्हें द जुल्स वर्न स्पिरिट ऑफ नेचर अवार्ड पुरस्कार से सम्मानित किया गया.
1993 में, अर्कनोलोजिस्ट (arachnologist) नॉर्मन प्लांटिक ने मकड़ी की एक नई प्रजाति का नाम कैल्पोनिया हैरिसनफोर्डी (Calponia harrisonfordi) रखा और 2002 में, कीटविज्ञानी एडवर्ड ओ विल्सन ने चींटी की एक नई प्रजाति का नाम फीडोल हैरिसनफोर्डी (Pheidole harrisonfordi) रखा (कंजरवेशनल इंटरनेशनल के उपाध्यक्ष के रूप में हैरिसन के काम की मान्यता के रूप में).
अर्थशेयर, पर्यावरण संबंधी और संरक्षण संबंधी परोपकार के कार्यों वाले एक अमेरिकी संघ के कार्य को बढ़ावा देने के लिए 1992 के समय से, फोर्ड ने सार्वजनिक सेवा सेंदेशों की एक श्रृंखला के लिए अपनी आवाज़ प्रदान की है.
राजनैतिक विचार
अपने माता-पिता के समान, फोर्ड एक आजीवन लोकतंत्रवादी और पूर्व राष्ट्रपति बिल क्लिंटन के एक करीबी दोस्त हैं.
7 सितम्बर 1995 को फोर्ड दलाई लामा और एक स्वतंत्र तिब्बत के समर्थन में कांग्रेस के सामने साक्षी बने. 2008 में, उन्होंने  दलाई लामा रिनेसान्स  नामक वृत्तचित्र का आख्यान दिया.
2003 में उन्होंने सार्वजनिक तौर पर इराक युद्ध की निंदा की और संयुक्त राज्य अमेरिका में शासन परिवर्तन का आह्वान किया. उन्होंने हिंसक फिल्में बनाने के लिए हॉलीवुड की आलोचना भी की है और उन्होंने संयुक्त राज्य अमेरिका में और अधिक बंदूक नियंत्रण की बात कही. उन्होंने कैलिफोर्निया के गवर्नर ग्रे डेविस को वापस बुलाने का विरोध किया और एक साक्षात्कार में कहा कि डेविस की जगह अर्नोल्ड स्क्वार्ज़ेनेजर एक भूल होगा.
पुरातत्व
पुरातत्वविद् इंडियाना जोन्स का चित्रण करने में मिली सफलता का अनुसरण करते हुए फोर्ड पेशेवर पुरातत्वविदों के काम का समर्थन करने में भी एक भूमिका निभाते हैं. वे अमेरिका के पुरातत्व संस्थान, पुरातत्वशास्त्र की दुनिया के प्रति समर्पित उत्तर अमेरिका के सबसे पुराने और सबसे बड़े संगठन, के शासी बोर्ड (AIA) में सामान्य न्यासी की भी सेवा कर रहे हैं. पुरातत्वशास्त्र के प्रति सार्वजनिक जागरूकता बढ़ाने के उनके उद्देश्य में सहायता करने और पुरावस्तुओं की लूट और अवैध व्यापार को रोकने के लिए फोर्ड उनकी सहायता करते हैं.
सामुदायिक कार्य
फोर्ड ने 2001 में ग्राउंड जीरो के निकट भोजन परोसने वाले व्यक्ति (बैरा) के रूप में स्वैच्छिक काम किया. 21 नवम्बर 2007 को किर्क डगलस, निया लॉन्ग और कैलिस्टा फ्लॉकहार्ट सहित फोर्ड और अन्य हस्तियों ने लॉस एंजिल्स मिशन में वार्षिक धन्यवाद ज्ञापन समारोह में बेघरबार लोगों को गर्म भोजन परोसने में मदद की.
विमानन
फोर्ड स्थिर डैने वाले विमानों और हेलिकॉपटरों दोनों के निजी पायलट हैं और जैकसन, वियोमिंग में एक 800 एकड़ (3.2 किमी²) वाले पशु-फार्म पर उनका अधिकार है, जिसमें से लगभग आधे हिस्से को उन्होंने प्रकृति के संरक्षण स्थल के लिए दान में दे दिया है. कई अवसरों पर, फोर्ड ने स्थानीय अधिकारियों के व्यक्तिगत आदेश पर आपातकालीन हेलीकाप्टर सेवाएं प्रदान की है, एक उदाहरण में निर्जलीकरण से उबरने में एक यात्री का बचाव किया है.
फोर्ड ने 1960 के दशक में वाइल्ड रोज, विस्कॉन्सिन में वाइल्ड रोज हवाई अड्डे पर एक पाइपर पी ए-22 ट्राइ-पेसर उड़ाकर उड़ान संबंधी प्रशिक्षण प्राप्त किया, लेकिन प्रति घंटे 15 डॉलर की दर से प्रशिक्षण जारी रखने में वह असमर्थ रहा. 1990 के मध्य दशक में उनकी अभिरूचि वापस लौटी जब उन्होंने एक प्रयुक्त गल्फस्ट्रीम द्वितीय खरीदा और उनके पायलटों में से एक, टेरी बेंडर से उड़ान संबंधी प्रशिक्षण देने के लिए कहा. उन्होंने जैक्सन वियोमिंग से एक सेसना 182 की उड़ान शुरू की. बाद में वे एकल उड़ान भरने वाले वायुयान, सेसना 206 में उड़ान भरते हुए टेटरबोरो, न्यू जर्सी चले गए.
23 अक्टूबर 1999 को, हैरिसन फोर्ड बेल 206L4 लाँग रेंजर हेलिकॉप्टर (N36R) की दुर्घटना में शामिल थे. एनटीएसबी (NTSB) की दुर्घटना रिपोर्ट में यह कहा गया है कि उस समय फोर्ड सैन्टा क्लैरिटा, कैलिफोर्निया के निकट पेरू झील के ऊपर एक नियमित प्रशिक्षण वायुयान को चला रहे थे. यंत्रचालित वापसी के साथ स्वघूर्णन के समय दूसरा प्रयास करने के वक्त फोर्ड ने शक्ति संचारित सुरु करने के पहले विमान की ऊंचाई को 150-200 फीट तक कम होने दिया. परिणामस्वरूप विमान ज़मीन पर उतरने के पहले शक्ति पुन:प्राप्त करने में असमर्थ था. विमान झटके के साथ नीचे उतरा और इसके फिसलन के एक अंशत: सन्निहित लकड़ी के कुन्दे में फंसने के पहले यह खुले हुए बजरी पर आगे की ओर फिसलने लगा और इसके किनारे की ओर उछल गया. न तो फोर्ड और न ही प्रशिक्षक पायलट को किसी भी प्रकार की चोटें पहुंची हालांकि हेलीकाप्टर भयंकर रूप से क्षतिग्रस्त हो गया. जब टीवी शो इनसाइड द ऐक्टर्स स्टुडियो में सह पाइलट जेम्स लिप्टन के द्वारा इस दुर्घटना के बारे में पूछताछ की गई तो फोर्ड ने उत्तर दिया "मैंने इसे तोड़ दिया".
फोर्ड विभिन्न विमानों के मालिक हैं:
पिछले विमान:
फोर्ड अपने विमानों को सैन्टा मोनिका हवाई अड्डे पर रखते हैं, यद्यपि बेल 407 को अक्सर रखा जाता है और जैक्सन, वियोमिंग में उड़ाया जाता है और टेटन काउंटी सर्च एंव रेस्क्यू में सहायता करने में अभिनेता के निर्दिष्ट कार्य के दौरान अभिनेता के द्वारा दो बचावों में इस्तेमाल किया गया है. एक बचाव के दौरान फोर्ड ने एक यात्री को बरामद किया जो खो गया था और भटक गया था. वह फोर्ड बेल 407 में सवार हुई थी और उसने तुरंत बचाव दल के एक व्यक्ति की टोपी में उल्टी कर दी (वह कहती है कि यह फोर्ड की टोपी नहीं थी), वह इस बात से अनजान रही कि पाइलट कौन था जब तक कि बाद में उसने यह कहा कि "मुझे विश्वास नहीं होता है कि मैंने हैरिसन फोर्ड के हेलिकॉप्टर में उल्टी कर दी!"
फोर्ड ने अपनी डी हैविलैंड कनाडा DHC-2 बीवर (N28S) की उड़ान अपने अन्य किसी भी विमानों की अपेक्षा अधिक भरी और यद्यपि वे पक्षपात प्रदर्शित करना नापसंद करते हैं, उन्होंने बार-बार कहा है कि वे इस विमान और इसके प्रैट एंड व्हीटनी आर-985 के रेडियल ईंजन को नापसंद करते हैं. फोर्ड ने  सिक्स डेज़ सेवन नाइट्स  को फिल्माने के समय प्रथम बार बीवर का सामना किया और शीघ्र ही एक खरीद लिया. केनमोर वाशिंगटन में केनमोर एयर ने फोर्ड के पीले और हरे बीवर को पुन: प्रचलन में लौटाया - एक बेकार पूर्व अमेरिकी वायुयान - अद्यतन वैमानिकी और एक अद्यतन ईंजन के साथ. फोर्ड के अनुसार, इसे सीआईए (CIA) के एयर अमेरिका आपरेशनों में भेजा गया था, इसमें गोलियों से छेद कर दिए गए थे जिसकी बाद में मरम्मत कर दी गई. दूरस्थ हवाई-अड्डों और झाड़-झाड़ियों वाले मार्गों पर तात्कालिक उड़ान भरने के लिए और साथ ही साथ अन्य बीवरों के मालिकों और पाइलटों के साथ महफिलों में वे नियमित रूप से इसका इस्तेमाल करते हैं.